stanford-oval/wikipedia huggingface dataset:
สมเด็จพระราชินีมันต์ฟอมบี ดลามินีแห่งซูลู
สวรรคต

สมเด็จพระราชินีมันต์ฟอมบี ดลามินีแห่งซูลู ผู้สำเร็จราชการแทนพระองค์แห่งอาณาจักรซูลูในแอฟริกาใต้ เสด็จสวรรคตเมื่อวันที่ 29 เมษายน 2021 สิริพระชนมายุ 65 พรรษา เพียง 1 เดือนหลังจากทรงขึ้นเป็นผู้สำเร็จราชการแทนพระองค์ชั่วคราวหลังการสวรรคตของสมเด็จพระราชาธิบดีกู๊ดวิว ซเวลิตินี โดยเจ้าชายมังโกซูธู บูเธเลซี นายกรัฐมนตรีของซูลู ได้ออกแถลงการณ์การสวรรคต "เป็นเรื่องที่น่าเศร้าสลดยิ่งในพระราชวงศ์ที่จะประกาศการสวรรคตอย่างกระทันหันของสมเด็จพระราชินีชิยิเว มันต์ฟอมบี ดลามินี ซูลู ผู้สำเร็จราชการแทนพระองค์แห่งชาติซูลู" ซึ่งนายกรัฐมนตรีได้กล่าวว่าอาจไม่มีผู้ใดมาเป็นผู้นำของชาติในเวลานี้ โดยสมเด็จพระราชินี เสด็จพระราชดำเนินไปประทับรักษาพระอาการด่วนที่โรงพยาบาล โดยไม่มีการระบุรายละเอียดเกี่ยวกับพระอาการประชวร หลังทรงขึ้นเป็นผู้สำเร็จราชการแทนพระองค์เมื่อวันที่ 24 มีนาคม หลังการสวรรคตของสมเด็จพระราชาธิบดีกู๊ดวิว ซเวเลตินี เมื่อวันที่ 12 มีนาคม สิริพระชนมายุ 72 พรรษา ซึ่งทรงครองสิริราชสมบัติเกือบ 50 ปี ยาวนานที่สุดในแอฟริกา
ธฤษณุ สรนันท์

| ธฤษณุ สรนันท์ |
| --- | --- |
แมน ธฤษณุ สรนันท์
สารนิเทศภูมิหลัง
ชื่อเกิด: คริสโตเฟอร์ ธฤษณุ แบรนดท์ สรนันท์
เกิด: 11 มกราคม พ.ศ. 2534 (33 ปี) ธฤษณุ สรนันท์
ส่วนสูง: 1.90 เมตร (6 ฟุต 3 นิ้ว)
อาชีพ: นักแสดง, นายแบบ
ปีที่แสดง: 2555-ปัจจุบัน
ธฤษณุ สรนันท์  (11 มกราคม พ.ศ. 2534) ชื่อเล่น แมน เป็นนักแสดงและนายแบบชาวไทยเชื้อสายเดนมาร์ก โดยเขาได้รับตำแหน่งแอร์โรว์ แฮนด์ซั่มแมน 2012 ในปี พ.ศ. 2555 และได้รับตำแหน่งรองชนะเลิศจากรายการ เดอะเฟซเมนไทยแลนด์ ซีซัน 1 จึงได้เซ็นสัญญากับกันตนา ในปี พ.ศ. 2560 แต่ ณ ปัจจุบันได้หมดสัญญากับทางกันตนา จึงเป็นนักแสดงอิสระ
ประวัติ

ธฤษณุเกิดเมื่อวันที่ 11 มกราคม พ.ศ. 2534 เป็นลูกครึ่งไทย-เดนมาร์ก ซึ่งบิดาเป็นชาวเดนมาร์ก ธฤษณุเติบโตและอาศัยอยู่ที่ กรุงเทพมหานคร ประเทศไทย เมื่ออายุได้ 15 ปีธฤษณุได้ย้ายไปอยู่ประเทศเดนมาร์ก ก่อนจะกลับมาประเทศไทยอีกครั้งเพื่อศึกษาต่อในระดับอุดมศึกษา จึงทำให้ธฤษณุได้เข้าวงการเป็นนายแบบครั้งแรกเมื่ออายุ 20 ปี จากการไปเดินแถวจตุจักร แล้วมีโมเดลลิ่งมาชักชวนให้ไปเดินแบบ  ก่อนจะมีชื่อเสียงในวงการครั้งแรกจากการชนะเลิศการประกวด แอร์โรว์ แฮนด์ซั่ม แมน 2012 คนแรกของประเทศไทยในปี พ.ศ. 2555 กระทั่งปี พ.ศ. 2559 ธฤษณุมีผลงานการแสดงละครโทรทัศน์เรื่องแรกคือ "นางทาส" ซึ่งธฤษณุเป็นนักแสดงรับเชิญ รับบทเป็น ปิติ ทนายหน้าหอของท่านเจ้าคุณสีหโยธิน จากการที่โมเดลลิ่งของธฤษณุได้ติดต่อให้เขาแสดงเรื่องนี้ผ่านทาง ณัฏฐนันท์ ฉวีวงษ์ ผู้จัดละครค่ายทีวีซีน และกิตติศักดิ์ ชีวาสัจจาสกุล ผู้กำกับละคร หลังจากนั้น ธฤษณุเข้ารับราชการทหาร เป็นทหารเกณฑ์ สังกัดหน่วยฝึกทหารใหม่ ปตอ.พัน 7 กองร้อยทหารปืนใหญ่ต่อสู้อากาศยาน
ในปี พ.ศ. 2560 ธฤษณุได้เข้าร่วมการประกวด เดอะเฟซเมนไทยแลนด์ ซีซัน 1 โดยธฤษณุได้อยู่ทีมพีช พชร จิราธิวัฒน์ และได้รับตำแหน่งรองชนะเลิศ ต่อมาในปี พ.ศ. 2561 ธฤษณุได้เป็นตัวแทนประเทศไทยเดินทางไปแข่งขัน 2018 Asia Model Festival Awards (FACE of ASIA) ที่ประเทศเกาหลีใต้ และได้รับรางวัล OnDay Cosmetics Awards กระทั่ง พ.ศ. 2562 ธฤษณุมีผลงานการแสดงอีกครั้ง ด้วยการเป็นนักแสดงนำในละครเทิดพระเกียรติวันแม่เรื่อง "ป่าปลูกรัก" ทางสถานีวิทยุโทรทัศน์กองทัพบก และเรื่อง "ฝ่าดงพยัคฆ์" ทางสถานีโทรทัศน์พีพีทีวี ซึ่งเป็นบทบาทพระเอกเต็มตัวครั้งแรก ต่อมาในปี พ.ศ. 2566 ธฤษณุได้รับบทเป็นเจ๋ง ในซีรีส์วาย เรื่อง "ค่อยๆ รัก (Step by step)" ซึ่งกำกับโดยบัณฑิต สินธนภารดี
ประวัติ > การศึกษา

ธฤษณุสำเร็จการศึกษาในระดับปริญญาตรีจาก มหาวิทยาลัยอัสสัมชัญ คณะบริหารธุรกิจ สาขาการโรงแรม
ผลงาน > ละครโทรทัศน์

| ปี พ> ศ. | เรื่อง | รับบทเป็น | หมายเหตุ | ช่อง |
| --- | --- | --- | --- | --- |
| 2559 | นางทาส | พ่อปิติ / ทนายปิติ |  | ช่อง 3 |
| 2562 | ป่าปลูกรัก | เมืองเอก สูตรเศรษฐี (เมือง) | ละครเทิดพระเกียรติ | ช่อง 3 |
| 2562 | ฝ่าดงพยัคฆ์ | ร้อยตำรวจตรี รวี รักไพร |  | พีพีทีวี |
| 2567 | หวานรักต้องห้าม | อ็องเดร |  | ช่อง 3 |
|  |  |  |  | ช่อง 3 |
ผลงาน > ซีรีส์

| ปี พ> ศ. | เรื่อง | รับบทเป็น | หมายเหตุ |
| --- | --- | --- | --- |
| 2566 | ค่อยๆ รัก (Step by step) | คุณเจ๋ง กิตติพงษ์ อรรถจิรานนท์ | WeTV |
| 2566 | เรื่องตลก 69 เดอะซีรีส์ | ร้อยตำรวจเอก จอน เสถียรทองคำ | Netflix TH |
| 2567 | Ready, Set, Love เกมชนคนโสด | อัลมอนด์ | Netflix TH |
ผลงาน > ภาพยนตร์

| ปี พ> ศ. | เรื่อง | รับบทเป็น | หมายเหตุ |
| --- | --- | --- | --- |
| 2566 | A Time To Fly บินล่าฝัน | วีระ |  |
| 2567 | The Package พัสดุฝ่าแดนมรณะ | ดิน |  |
ผลงาน > มิวสิกวิดีโอ

| ปี พ> ศ. | เพลง | ศิลปิน |
| --- | --- | --- |
| 2560 | คำตอบที่เธอเลือก | เยสเซอร์เดส์ |
| 2561 | ความลับมีในโลก | อิ้งค์ วรันธร |
| 2564 | เธอยังไม่เคยหายไป | Clockwork Motionless |
| 2567 | เข้าใจว่าไม่เข้าใจ | ลุลา |
| 2567 | โอ้ละหนอไอ้แฟนเก่า | Badmixy ร่วมกับ Sin |
| 2567 | ตัวร้าย | KLEAR x BANK PREETI |
รางวัลที่ได้รับ

| ปี พ> ศ. | รายการประกวด | รางวัลที่ได้รับ |
| --- | --- | --- |
| 2555 | แอร์โรว์ แฮนด์ซั่ม แมน 2012 | ชนะเลิศ |
| 2560 | เดอะเฟซเมนไทยแลนด์ ซีซัน 1 | รองชนะเลิศ |
| 2561 | 2018 Asia Model Festival Awards (FACE of ASIA) | OnDay Cosmetics Awards |
| 2561 | Kazz Awards 2018 สาขา หน้าใหม่มาแรง | เข้าชิง |
แหล่งข้อมูลอื่น

ธฤษณุ สรนันท์ ที่อินสตาแกรม
| ด ค กเดอะเฟซเมนไทยแลนด์ |
| --- | --- |
ซีซัน:  1  2  3 
มาสเตอร์ เมนเทอร์:  เมทินี กิ่งโพยม (2) 
เมนเทอร์:  พลพัฒน์ อัศวะประภา (1–2)  เมทินี กิ่งโพยม (1)  พชร จิราธิวัฒน์ (1)  ซอนย่า คูลลิ่ง (2)  โทนี่ รากแก่น (2)  อคัมย์สิริ สุวรรณศุข (3)  จิรายุ ละอองมณี (3)  อารยา อินทรา (3)  อจิรภา ไมซิงเกอร์ (3) 
พิธีกร:  อจิรภา ไมซิงเกอร์ (1)  อองตวน ปินโต (2–3) 
ผู้ชนะ:  ณัทธนพล ทินโรจน์ (1)  ลูอิส เมซา (2)  ธวัชนินทร์ ดารายน (3) 
ผู้เข้าแข่งขันอื่น:  ธฤษณุ สรนันท์  อาร์เธอร์ อภิชาติ กานโยซ์  นนท์ อัลภาชน์  ธิติสรรค์ กู้ดเบิร์น 
หน้าที่เกี่ยวข้อง:  เดอะเฟซ  เดอะเฟซไทยแลนด์  อาร์ทีมิส อีลิท
เบน เดวิส (นักฟุตบอลเกิด พ.ศ. 2536)

สำหรับนักฟุตบอลชาวไทย ดูที่ เบน เดวิส (นักฟุตบอลเกิด พ.ศ. 2543)
| 0 | 1 | 2 | 3 |
| --- | --- | --- | --- |
 เดวิสขณะเล่นให้กับเวลส์ในปี 2016
ข้อมูลส่วนตัว
ชื่อเต็ม:  เบนจามิน ทอมัส เดวิส
วันเกิด:   (1993-04-24) 24 เมษายน ค.ศ. 1993 (31 ปี)
สถานที่เกิด:  นีท, ประเทศเวลส์​
ส่วนสูง:  6 ft 0 in (1.83 m)
ตำแหน่ง:  แบ็กซ้าย
ข้อมูลสโมสร
สโมสรปัจจุบัน:  ทอตนัมฮอตสเปอร์
หมายเลข:  33
สโมสรเยาวชน
2000–2001:  สวอนซีซิตี
2001–2004:  Viborg FF
2004–2012:  สวอนซีซิตี
สโมสรอาชีพ*
| ปี |  ทีม |  ลงเล่น |  (ประตู) |
| 2012–2014 |  สวอนซีซิตี |  71 |  (3) |
| 2014– |  ทอตนัมฮอตสเปอร์ |  229 |  (7) |
ทีมชาติ‡
| 2011–2012 |  เวลส์ อายุไม่เกิน 19 ปี |  3 |  (0) |
| 2012– |  เวลส์ |  92 |  (2) |
 *นัดที่ลงเล่นและประตูที่ยิงให้แก่สโมสรเฉพาะลีกในประเทศเท่านั้น  ข้อมูลล่าสุด ณ วันที่ 20:31, 5 ธันวาคม 2024 (UTC) ‡ ข้อมูลการลงเล่นและประตูให้แก่ทีมชาติล่าสุด ณ วันที่ 21:20, 19 พฤศจิกายน 2024 (UTC)
เบนจามิน ทอมัส เดวิส (อังกฤษ: Benjamin Thomas Davies, เกิด 24 เมษายน ค.ศ. 1993) เป็นนักฟุตบอลอาชีพชาวเวลส์ ปัจจุบันเล่นในตำแหน่งแบ็กซ้าย และ กองหลังให้กับทอตนัมฮอตสเปอร์ และทีมชาติเวลส์
เดวิสจบจากอคาเดมี่ของ สโมสรฟุตบอลสวอนซีซิตี ซึ่งเป็นสโมสรของเวลส์ที่ตั้งในเมืองสวอนซี ซึ่งเล่นใน ระบบลีกฟุตบอลอังกฤษ รวมถึงเข้าร่วมกับอคาเดมี่ของสโมสรในเดนมาร์ก วีบอร์ก ในขณะที่ครอบครัวของเขาอาศัยอยู่ในเดนมาร์ก เขาเปิดตัวในฟุตบอลอาชีพของเขาสำหรับสวอนซีซิตี้ในเกมพรีเมียร์ลีกนัดที่สองของฤดูกาล 2012-13 กับ เวสต์แฮมยูไนเต็ด ประตูแรกในอาชีพของเขาในพรีเมียร์ลีกนัดที่ชนะ 3-1 กับ สโตกซิตี เมื่อเดือนมกราคม ค.ศ. 2013 ในฤดูกาล 2013–14 เดวิสเล่นเป็นตัวจริงอีกครั้งให้กับสวอนซีซิตี
มารีน เลอ แปน

มารีน เลอ แปน (ฝรั่งเศส: Marine Le Pen; เกิด มารียง อาน แปรีน "มารีน" เลอ แปน (ฝรั่งเศส: Marion Anne Perrine "Marine" Le Pen) เมื่อวันที่ 5 สิงหาคม ค.ศ. 1968) เป็นนักกฎหมายและนักการเมืองชาวฝรั่งเศสทางฝ่ายขวาจัด
เลอ แปน เป็นลูกสาวคนเล็กของฌ็อง-มารี เลอ แปน พ่อของเธอเป็นประธานพรรคแนวร่วมแห่งชาติ
เธอเขาในวงการการเมืองในค.ศ. 1986 แต่จากค.ศ. 1998 ได้รับเลือกตั้งต่าง ๆ และดำรงตำแหน่งต่าง ๆ เช่น สมาชิกสภาแคว้นนอร์-ปาดกาแล (ค.ศ. 1998 - 2004; ค.ศ. 2010 - 2015) สมาชิกสภาแคว้นอีล-เดอ-ฟร็องส์ (ประจำจังหวัดโอดแซน ระหว่างค.ศ. 2004 - 2010) สมาชิกสภาแคว้นโอดฟร็องส์ (ค.ศ. 2016 - 2021) หรือสมาชิกสภาจังหวัดปาดกาแล ตั้งแต่ค.ศ. 2021
มารีน เลอ แปน ได้รับเลือกตั้งเป็นสมาชิกรัฐสภายุโรปประจำเขตแคว้นอีล-เดอ-ฟร็องส์ ระหว่างค.ศ. 2004 - 2009 จากนั้นได้รับเลือกตั้งสมัยที่ 2 ในประจำเขตฝรั่งเศสตะวันตกเฉียงเหนือ ระหว่างค.ศ. 2009 ถึงปีค.ศ. 2017 ได้รับเลือกตั้งเป็นสมัยที่ 3 ในการเลือกตั้งของค.ศ. 2014
เหตุการสำคัญของเธอบนวงการการเมืองคือเป็นการลงสมัครในการเลือกตั้งประธานาธิบดีฝรั่งเศสของพรรคแนวร่วมแห่งชาติ ซึ่งต่อจากลงสมัครของพ่อของเธอและการได้รับเลือกตั้งเป็นประธานใหม่ของพรรคในค.ศ. 2011
เธอลงสมัครครั้งแรกในการเลือกตั้งของค.ศ. 2012 ซึ้งได้รับคะแนนเป็นจำนวนมากอันดับที่ 3 เนื่องจากได้รับ 17.9%
จากนั้นเธอลงสมัครครั้งที่ 2 ในการเลือกตั้งของค.ศ. 2017 แล้วได้ผ่านรอบที่ 2 เนื่องจากได้รับคะแนนเป็นจำนวนมากอันดับที่ 2 (หรือ 21.3%) แต่กลับไม่ได้รับเลือกตั้งเนื่องจากได้รับคะแนนกว่า 33.9% เอง
ในการเลือกตั้งของค.ศ. 2022 เลอ แปน ลงสมัครอีกครั้งและผ่านรอบที่ 2 อีกครั้ง เนื่องจากได้รับคะแนนกว่า 23.1% แต่กลับไม่ได้รับเลือกตั้งอีกครั้ง เนื่องจากได้รับคะแนนกว่า 41.4% เอง
ในที่สุดเธอได้รับการเลือกตั้งเป็นสมาชิกสมัชชาแห่งชาติฝรั่งเศส ในการเลือกตั้งของค.ศ. 2017 ประจำเขตที่ 11 ของจังหวัดปาดกาแล แล้วได้รับเลือกตั้งเป็นสมัยที่ 2 ในการเลือกตั้งของค.ศ. 2022 หลังการเลือกตั้งครั้งนี้ เธอได้รับเลือกตั้งเป็นประธานกลุ่มของพรรคแนวร่วมแห่งชาติในสมัชชาแห่งชาติ
บรรณานุกรม

À contre flots, Jacques Grancher, 2006 ISBN 2-7339-0957-6 (autobiography) (ในภาษาฝรั่งเศส)
Pour que vive la France, Jacques Grancher, 2012, 260 pages (ในภาษาฝรั่งเศส)
เชิงอรรถ

↑  ฌ็อง-มารี เลอ แปน เคยเป็นประธานกลุ่มของพรรคแนวร่วมแห่งชาติ แต่เป็นประธานระหว่างปีค.ศ. 1986 - 1988
แหล่งข้อมูลอื่น

เว็บไซต์ทางการ
Profile on the European Parliament's official website
Cross, Tony (4 May 2012) [3 May 2012]. "Has Marine Le Pen Made France's Front National Respectable?". RFI English. สืบค้นเมื่อ 29 April 2017.
ข้อมูลการออกสื่อ บน ซี-สแปน
| ฐานข้อมูลการควบคุมรายการหลักฐาน  |
| --- | --- |
นานาชาติ:  FAST  ISNI  VIAF  เวิลด์แคต 
ประจำชาติ:  นอร์เวย์  ฝรั่งเศส  BnF data  เยอรมนี  อิตาลี  อิสราเอล  สหรัฐ  สวีเดน  ลัตเวีย  ญี่ปุ่น  เช็กเกีย  เนเธอร์แลนด์  โปแลนด์  รัสเซีย 
วิชาการ:  CiNii 
ประชาชน:  Sycomore 
อื่น ๆ:  IdRef
พระเจ้าบรมวงศ์เธอ กรมขุนศิริธัชสังกาศ

| พระเจ้าบรมวงศ์เธอ กรมขุนศิริธัชสังกาศ |
| --- | --- |
พระเจ้าบรมวงศ์เธอ ชั้น 4 พระองค์เจ้าชั้นเอก

องคมนตรี
ดำรงตำแหน่ง: 7 พฤษภาคม พ.ศ. 2430
เสนาบดีกระทรวงพระคลังมหาสมบัติ
ดำรงตำแหน่ง: 23 ธันวาคม พ.ศ. 2437 - 26 สิงหาคม พ.ศ. 2439
ก่อนหน้า: สมเด็จพระเจ้าบรมวงศ์เธอ เจ้าฟ้ากรมพระยานริศรานุวัดติวงศ์
ถัดไป: พระเจ้าบรมวงศ์เธอ กรมหมื่นมหิศรราชหฤทัย
รัฐมนตรีสภา
ดำรงตำแหน่ง: 24 มกราคม พ.ศ. 2437

ประสูติ: 16 ตุลาคม พ.ศ. 2400
สิ้นพระชนม์: 11 มีนาคม พ.ศ. 2454 (53 ปี)
หม่อม: หม่อมอุ่ม ศรีธวัช ณ อยุธยา หม่อมเสงี่ยม ศรีธวัช ณ อยุธยา หม่อมเผื่อน ศรีธวัช ณ อยุธยา
พระบุตร: 13 พระองค์
ราชวงศ์: จักรี
ราชสกุล: ศรีธวัช
พระบิดา: พระบาทสมเด็จพระจอมเกล้าเจ้าอยู่หัว
พระมารดา: เจ้าจอมมารดาบัว ในรัชกาลที่ 4
พระเจ้าบรมวงศ์เธอ กรมขุนศิริธัชสังกาศ เป็นพระราชโอรสในพระบาทสมเด็จพระจอมเกล้าเจ้าอยู่หัว อดีตองคมนตรีในพระบาทสมเด็จพระจุลจอมเกล้าเจ้าอยู่หัว และพระบาทสมเด็จพระมงกุฎเกล้าเจ้าอยู่หัว เสนาบดีกระทรวงพระคลังมหาสมบัติ ผู้ช่วยเสนาบดีกระทรวงมุรธาธร อธิบดีกรมกฤษฎีกา อธิบดีศาลฎีกา และราชเลขานุการฝ่ายกฎหมาย ทรงเป็นต้นราชสกุล ศรีธวัช
พระประวัติ

พระเจ้าบรมวงศ์เธอ กรมขุนศิริธัชสังกาศ เป็นพระราชโอรสพระองค์ที่ 33 ในพระบาทสมเด็จพระจอมเกล้าเจ้าอยู่หัว ที่ประสูติแต่เจ้าจอมมารดาบัว (ธิดาเจ้าพระยานครศรีธรรมราช (น้อย ณ นคร)) เมื่อวันศุกร์ เดือน 11 แรม 13 ค่ำ ปีมะเส็งนพศก จ.ศ. 1219 (16 ตุลาคม พ.ศ. 2400) มีพระนามเดิมว่า พระเจ้าลูกยาเธอ พระองค์เจ้าศรีสิทธิธงไชย พระองค์มีศักดิ์เป็นพระราชปนัดดาในสมเด็จพระเจ้ากรุงธนบุรี ทางฝั่งพระมารดา ทรงมีพระเชษฐาพระขนิษฐาและพระอนุชาร่วมเจ้าจอมมารดา 5 พระองค์ ได้แก่
พระเจ้าบรมวงศ์เธอ พระองค์เจ้าเฉลิมลักษณเลิศ (ประสูติ พ.ศ. 2398 พระชันษา 2 ปี)
พระเจ้าบรมวงศ์เธอ กรมขุนสิริธัชสังกาศ (พ.ศ. 2400-2453)
พระเจ้าบรมวงศ์เธอ พระองค์เจ้าอรไทยเทพกัญญา (พ.ศ. 2402-2449)
พระเจ้าบรมวงศ์เธอ กรมขุนมรุพงษ์ศิริพัฒน์ (พ.ศ. 2406-2466)
พระเจ้าบรมวงศ์เธอ พระองค์เจ้าดำรงฤทธิ์ (ประสูติ พ.ศ. 2407 พระชันษา 3 ปี)
พระเจ้าน้องยาเธอ พระองค์เจ้าศรีสิทธิธงไชย ทรงรับราชการในพระบาทสมเด็จพระจุลจอมเกล้าเจ้าอยู่หัว ทำการปฏิสังขรณ์หอพระมณเฑียรธรรม เป็นพนักงานรับบัญชีและนำฎีกาที่ราษฏรร้องทุกข์ทูลเกล้าฯ ถวาย ทรงพระกรุณาโปรดเกล้าฯ ให้สถาปนาขึ้นเป็น พระเจ้าน้องยาเธอ กรมหมื่นศิริธัชสังกาศ เมื่อวันที่ 9 พฤษภาคม พ.ศ. 2426
เมื่อ พ.ศ. 2429 พระบาทสมเด็จพระจุลจอมเกล้าเจ้าอยู่หัว มีพระราชประสงค์จะให้มีโรงพยาบาลขึ้นในประเทศไทย จึงตั้ง "คณะคอมมิตตีจัดการ" คณะหนึ่ง เมื่อวันที่ 22 มีนาคม พ.ศ. 2429 เพื่อจัดการตั้งโรงพยาบาลตามพระราชประสงค์ คณะกรรมการดังกล่าวมี 9 คน มีพระเจ้าน้องยาเธอ กรมหมื่นสิริธัชสังกาศ เป็นนายก พระบาทสมเด็จพระจุลจอมเกล้าเจ้าอยู่หัว ทรงทำพิธีเปิดโรงพยาบาลเมื่อวันที่ 26 เมษายน พ.ศ. 2431 พระราชทานนามว่า "ศิริราชพยาบาล"
ทรงดำรงตำแหน่งอธิบดีศาลฎีกา(กรมฎีกา) และเป็นราชเลขานุการฝ่ายกฎหมาย ต่อมาทรงดำรงตำแหน่งเสนาบดีกระทรวงพระคลังตั้งแต่วันที่ 23 ธันวาคม พ.ศ. 2437
เมื่อวันที่ 10 พฤศจิกายน พ.ศ. 2448 ทรงพระกรุณาโปรดเกล้าฯ สถาปนาพระเจ้าน้องยาเธอ กรมหมื่นศิริธัชสังกาศ ขึ้นเป็นพระองค์เจ้าต่างกรมผู้ใหญ่มีพระนามตามจารึกในพระสุพรรณบัฏว่า พระเจ้าน้องยาเธอ กรมขุนศิริธัชสังกาศ ทรงศักดินา 15000
ในรัชสมัยพระบาทสมเด็จพระมงกุฎเกล้าเจ้าอยู่หัว โปรดให้เปลี่ยนคำนำพระนามเป็นพระเจ้าบรมวงศ์เธอ ตั้งแต่วันที่ 23 ตุลาคม พ.ศ. 2453
สิ้นพระชนม์

พระเจ้าบรมวงศ์เธอ กรมขุนศิริธัชสังกาศ ประชวรมานาน แม้จะทรงรับการรักษาแต่อาการยังทรงกับทรุดเรื่อยมา จนสิ้นพระชนม์เมื่อวันที่ 11 มีนาคม พ.ศ. 2453 (นับแบบปัจจุบันเป็นปี พ.ศ. 2454) เวลา 20.34 น. สิริพระชันษา 53 ปี 146 วัน เวลา 5 โมงครึ่งวันถัดมา พระบาทสมเด็จพระมงกุฎเกล้าเจ้าอยู่หัวเสด็จฯ มาพระราชทานน้ำสรงพระศพ แล้วเจ้าพนักงานพระศพมาประดิษฐานในท้องพระโรง ประกอบพระโกศกุดั่นน้อย เครื่องสูง 5 ชั้น พระสงฆ์สวดพระอภิธรรมมีกำหนด 3 เดือน
พระโอรสและพระธิดา

พระเจ้าบรมวงศ์เธอ กรมขุนศิริธัชสังกาศ ทรงเป็นต้นราชสกุลศรีธวัช มีหม่อม 3 ท่าน ได้แก่
หม่อมอุ่ม[ลิงก์เสีย] (สกุลเดิม: ทิพย์วัฒน์) ธิดาขุนทิพเสนา (จุ้ย)
หม่อมเสงี่ยม (สกุลเดิม: ณ นคร) ธิดาพระยาเสนานุชิด (นุช)
หม่อมเผื่อน
โดยมีพระโอรสธิดารวมทั้งหมด 13 พระองค์ เป็นชาย 5 พระองค์ หญิง 2 พระองค์ และไม่ทราบว่าเป็นหญิงหรือชาย 6 พระองค์
| พระรูป | พระนาม | หม่อมมารดา | ประสูติ | สิ้นพระชนม์/สิ้นชีพิตักษัย | คู่สมรส |
| --- | --- | --- | --- | --- | --- |
|  | 1. หม่อมเจ้าอุปพัทธพงศ์ | หม่อมเสงี่ยม | 25 มีนาคม พ.ศ. 2419 | 5 พฤษภาคม พ.ศ. 2475 | หม่อมเจ้าหญิงอาทรถนอม ศรีธวัช   หม่อมชื่น   หม่อมประทีป |
|  | 2. หม่อมเจ้าธำรงสิริ | ที่ 1 ในหม่อมอุ่ม | 28 ตุลาคม พ.ศ. 2420 | 26 มีนาคม พ.ศ. 2476 | หม่อมเอื้อน   หม่อมสาย (สิงห์สุวิช) |
|  | 3. หม่อมเจ้าหญิงนิภา | ที่ 2 ในหม่อมอุ่ม | 7 กันยายน พ.ศ. 2421 | พ.ศ. 2506 |  |
|  | 4. หม่อมเจ้านิสากร | ที่ 3 ในหม่อมอุ่ม | 1 พฤศจิกายน พ.ศ. 2422 | 3 มีนาคม พ.ศ. 2472 | หม่อมสาย   หม่อมทรัพย์ |
|  | 5. หม่อมเจ้าหญิงอาทรถนอม | ที่ 4 ในหม่อมอุ่ม | พ.ศ. 2423 | พ.ศ. 2493 | หม่อมเจ้าอุปพัทธพงศ์ ศรีธวัช |
|  | 6. หม่อมเจ้าธวัชชัยเฉลิมวงศ์ | ที่ 5 ในหม่อมอุ่ม | 16 เมษายน พ.ศ. 2431 | พ.ศ. 2480 | หม่อมเจ้าหญิงกังวาลสุวรรณ ทองแถม   หม่อมแฉ่ง   หม่อมตี่   หม่อมสังเวียน (ธาดาสีห์) |
|  | 7. หม่อมเจ้าธงไชยสิริพันธ์ | หม่อมเผื่อน | 10 ธันวาคม พ.ศ. 2433 | 10 พฤศจิกายน พ.ศ. 2515 | หม่อมชื้น |
|  | 8. หม่อมเจ้า (ไม่ปรากฏพระนาม)   (ไม่ทราบแน่ชัดว่าเป็นหญิงหรือชาย) |  | ไม่ทราบปี | ไม่ทราบปี |  |
|  | 9. หม่อมเจ้า (ไม่ปรากฏพระนาม)   (ไม่ทราบแน่ชัดว่าเป็นหญิงหรือชาย) |  | ไม่ทราบปี | ไม่ทราบปี |  |
|  | 10. หม่อมเจ้า (ไม่ปรากฏพระนาม)   (ไม่ทราบแน่ชัดว่าเป็นหญิงหรือชาย) |  | ไม่ทราบปี | ไม่ทราบปี |  |
|  | 11. หม่อมเจ้า (ไม่ปรากฏพระนาม)   (ไม่ทราบแน่ชัดว่าเป็นหญิงหรือชาย) |  | ไม่ทราบปี | ไม่ทราบปี |  |
|  | 12. หม่อมเจ้า (ไม่ปรากฏพระนาม)   (ไม่ทราบแน่ชัดว่าเป็นหญิงหรือชาย) |  | ไม่ทราบปี | ไม่ทราบปี |  |
|  | 13. หม่อมเจ้า (ไม่ปรากฏพระนาม)   (ไม่ทราบแน่ชัดว่าเป็นหญิงหรือชาย) |  | ไม่ทราบปี | ไม่ทราบปี |  |
พระเกียรติยศ > พระอิสริยยศ

พระเจ้าลูกยาเธอ พระองค์เจ้าศรีสิทธิธงไชย (16 ตุลาคม พ.ศ. 2400 - 1 ตุลาคม พ.ศ. 2411)
พระเจ้าน้องยาเธอ พระองค์เจ้าศรีสิทธิธงไชย (1 ตุลาคม พ.ศ. 2411 - 9 พฤษภาคม พ.ศ. 2426)
พระเจ้าน้องยาเธอ กรมหมื่นศิริธัชสังกาศ (9 พฤษภาคม พ.ศ. 2426 - 10 พฤศจิกายน พ.ศ. 2448)
พระเจ้าน้องยาเธอ กรมขุนศิริธัชสังกาศ (10 พฤศจิกายน พ.ศ. 2448 - 23 ตุลาคม พ.ศ. 2453)
พระเจ้าบรมวงศ์เธอ กรมขุนศิริธัชสังกาศ (23 ตุลาคม พ.ศ. 2453 - ปัจจุบัน)
| ธรรมเนียมพระยศของ พระเจ้าบรมวงศ์เธอ กรมขุนศิริธัชสังกาศ |
| --- | --- |
ธงประจำพระอิสริยยศ
การทูล: ใต้ฝ่าพระบาท
การแทนตน: ข้าพระพุทธเจ้า
การขานรับ: พ่ะย่ะค่ะ/เพคะ
พระเกียรติยศ > เครื่องราชอิสริยาภรณ์

พ.ศ. ไม่ปรากฏ –  เครื่องขัตติยราชอิสริยาภรณ์อันมีเกียรติคุณรุ่งเรืองยิ่งมหาจักรีบรมราชวงศ์ (ม.จ.ก.) (ฝ่ายหน้า)
พ.ศ. 2438 –  เครื่องราชอิสริยาภรณ์จุลจอมเกล้า ชั้นที่ 1 ปฐมจุลจอมเกล้า (ป.จ.) (ฝ่ายหน้า)
พ.ศ. 2453 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 1 ประถมาภรณ์ช้างเผือก (ป.ช.)
พ.ศ. 2443 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นที่ 1 ประถมาภรณ์มงกุฎไทย (ป.ม.)
พ.ศ. 2451 –  เหรียญรัตนาภรณ์ รัชกาลที่ 5 ชั้นที่ 2 (จ.ป.ร.2)
พ.ศ. 2441 –  เหรียญราชินี (ส.ผ.)
สมเด็จพระราชาธิบดีมิซูซูลู ซูลู

สมเด็จพระราชาธิบดีมิซูซูลู ซิโงบิเล กากาซเวเลตินี (อังกฤษ: King Misuzulu Sinqobile kaZwelithini) (พระราชสมภพ: 23 กันยายน พ.ศ. 2517) เป็นพระมหากษัตริย์ซูลู พระราชโอรสพระองค์ใหญ่ในสมเด็จพระราชาธิบดีกูดวิลล์ ซเวเลตินี กาเบกูซูลู และรัชทายาทของซูลูตั้งแต่การสวรรคตของพระราชบิดาเมื่อ 12 มีนาคม พ.ศ. 2564 พระองค์ขึ่นครองราชย์ต่อจากพระราชบิดาของพระองค์หลังงานพระบรมศพของพระราชมารดาเมื่อ 7 พฤษภาคม พ.ศ. 2564 สมเด็จพระราชาธิบดีมิซูซูลูไม่ทรงอภิเษกสมรสและทรงมีพระราชโอรส 1 พระองค์
ขึ้นครองบัลลังก์

พระราชมารดาของพระองค์คือสมเด็จพระราชินีมันต์ฟอมบี ดลามินีแห่งซูลู เป็นเป็นพระอัครมเหสีในสมเด็จพระราชาธิบดีกูดวิลล์ ซเวเลตินี กาเบกูซูลู ซึ่งหมายความว่าพระราชโอรสของพระราชินีจะได้รับความชอบธรรมในการสืบทอดตำแหน่งก่อนจากพระราชโอรสในพระมเหสีพระองค์อื่น ๆ ของกษัตริย์ สมเด็จพระราชินีมันต์ฟอมบีได้รับแต่งตั้งให้เป็นผู้สำเร็จราชการชั่วคราวของอาณาจักรซูลูหลังจากที่กษัตริย์สวรรคตและพระองค์มีหน้าที่รับผิดชอบในการแต่งตั้งกษัตริย์ซูลูองค์ต่อไปอย่างเป็นทางการในแง่ของพระประสงค์ของกษัตริย์ผู้ล่วงลับ อย่างไรก็ตามสมเด็จพระราชินีผู้สำเร็จราชการแทนพระองค์สวรรคตหนึ่งเดือนหลังจากกษัตริย์ก่อนที่จะแต่งตั้งผู้สืบทอด
ต่อมามีการยืนยันอย่างเป็นทางการจากราชวงศ์ซูลูแห่งสถานะของสมเด็จพระราชาธิบดีมิซูซูลูในฐานะรัชทายาทในบ่ายวันที่ 7 พฤษภาคม พ.ศ. 2564 หลังจากการอ่านพระราชประสงค์ของสมเด็จพระราชินีมันท์ฟอมบีโดยสมาชิกบางพระองค์ในราชวงศ์เรียกว่าการอภิปรายเรื่องผู้สืบทอดก่อนวัยอันควร ในพิธีพระบรมศพ พระขนิษฐาในพระมหากษัตริย์เจ้าหญิงเทมบิ นดโลวูระบุว่าพระราชวงศ์ยังไม่ทราบว่าผู้ใดเป็นกษัตริย์องค์ต่อไป และจะเป็นบุคคลที่จะได้รับการ "เลือกโดยพระเจ้า" ในอดีตการอ้างสิทธิ์ในราชบัลลังก์ของกษัตริย์มิซูซูลูจะเป็นไปโดยอัตโนมัติ แต่ตอนนี้อาณาจักรซูลูถือว่าตัวเองเป็นระบอบรัฐธรรมนูญซึ่งผู้นำจำเป็นที่จะต้องได้รับการแต่งตั้ง
ผู้เชี่ยวชาญด้านวัฒนธรรมและนักประวัติศาสตร์เชื่อว่าในที่สุดกษัตริย์มิซูซูลูจะได้รับการแต่งตั้งให้ขึ้นครองราชย์ ในวันที่ 24 มีนาคม พ.ศ. 2564 เจ้าชายแมนโกซูตู บูเธเลซี ได้ออกแถลงการณ์ในนามของราชวงศ์ซูลูโดยระบุว่ากษัตริย์องค์ใหม่จะได้รับการประกาศหลังจากช่วงเวลาไว้ทุกข์สามเดือนสำหรับกษัตริย์ผู้ล่วงลับ หลังจากการจากไปของทั้งกษัตริย์และผู้สำเร็จราชการแทนพระองค์ชั่วคราวมีความกังวลเกี่ยวกับภาวะสูญญากาศของผู้นำในอาณาจักรซูลู
ข้อพิพาททางกฎหมาย

เมื่อวันที่ 2 พฤษภาคม พ.ศ. 2564 รายงานของสื่อเปิดเผยว่าเอกสารของศาลได้ถูกยื่นฟ้องต่อศาลสูงปีเตอร์มาริตซ์เบิร์กซึ่งท้าทายความถูกต้องในเจตจำนงของสมเด็จพระราชาธิบดีกูดวิลล์ ซเวเลตินี ความท้าทายในศาลเริ่มโดยพระมเหสีพระองค์แรกของกษัตริย์ผู้ล่วงลับ สมเด็จพระราชินีซิโบงิเล วินิเฟรด ดลามินี และพระราชธิดาอีกสองพระองค์เจ้าหญิงนทานโดเยนโกซีและเจ้าหญิงนทอมบิโซซูตู โดยทรงพยายามที่จะให้เจตจำนงของกษัตริย์ที่ประกาศออกมานั้นไม่ถูกต้องและกันไว้บนพื้นฐานของสิ่งที่ทรงอ้างว่าเป็นพระปรมาภิไธยปลอม ในฐานะมาตรการชั่วคราว ทั้งสามพระองค์ยังยื่นคำร้องต่อศาลเพื่อขอให้ขัดขวางการแต่งตั้งกษัตริย์หรือผู้สำเร็จราชการแทนพระองค์ใหม่โดยรอการพิจารณาคดีของศาลเกี่ยวกับความถูกต้องของพระประสงค์ของกษัตริย์ผู้ล่วงลับ
พระมเหสีพระองค์แรกของกษัตริย์นั้นต่างกับพระอัครมเหสีของกษัตริย์ซึ่งทรงเป็นพระมเหสีพระองค์ที่สาม แต่เป็นผู้ที่มีความสำคัญเหนือพระมเหสีพระองค์อื่น ๆ ทั้งหมดเนื่องจากทรงมาจากราชวงศ์โดยประสูติ ทรงเป็นสมาชิกของราชวงศ์เอสวาตินี กษัตริย์ผู้ล่วงลับได้อภิเษกสมรสกับพระมเหสีพระองค์แรกตามกฎหมายการแต่งงานทางแพ่งของแอฟริกาใต้ แต่การอภเษกสมรสกับพระมเหสีพระองค์ต่อไปเป็นไปตามธรรมเนียมของซูลูเท่านั้น เนื่องจากกฎหมายของแอฟริกาใต้ยอมรับการแต่งงานแบบมีภรรยาหลายคนโดยประเพณี แต่ไม่ใช่การแต่งงานแบบมีภรรยาหลายคนตามกฎหมาย ความท้าทายของศาลวนเวียนอยู่กับความถูกต้องของการอภิเษกสมรสตามจารีตประเพณีหลังจากการอภิเษกสมรสครั้งแรกเช่นเดียวกับข้อกล่าวหาว่ารายพระปรมาภิไธยในพระประสงค์ของกษัตริย์ผู้ล่วงลับถูกปลอมแปลง เรื่องนี้ถูกกำหนดขึ้นเพื่อพิจารณาคดีในวันที่ 7 พฤษภาคม พ.ศ. 2564 [18]อย่างไรก็ตามการฟ้องร้องถูกถอนออกไป
ชีวิตส่วนพระองค์และการศึกษา

ชีวิตส่วนพระองค์ของเจ้าชายไม่ค่อยได้รับการเปิดเผย นอกเหนือจากนั้นพระองค์ทรงศึกษามัธยมปลายที่วิทยาลัยเซนต์ชาร์ลส์ ปีเตอร์มาริตซ์เบิร์กและยังไม่ได้อภิเษกสมรสและมีพระโอรส 1 พระองค์ แหล่งข้อมูลบางแห่งอ้างว่าทรงสำเร็จการศึกษาระดับนานาชาติ ในขณะที่คนอื่น ๆ ระบุว่าพระองค์ยังทรงศึกษาต่อในระดับปริญญาในแจ็กสันวิลล์รัฐฟลอริดา
กลศาสตร์ดั้งเดิม
หลักการของกลศาสตร์ดั้งเดิม

เพื่อความง่ายในการวิเคราะห์ วัตถุที่อยู่ในโลกของความเป็นจริงจะถูกจำลองให้อยู่ในรูปของอนุภาคจุด (ไม่สนใจในขนาดของวัตถุ) โดยการเคลื่อนที่ของอนุภาคจุดจะมีการกำหนดเป็นพารามิเตอร์ที่มีค่าน้อย ได้แก่ ตำแหน่งของวัตถุ มวล และแรงที่กระทำต่อวัตถุ ซึ่งจะกำหนดไว้เป็นตัวเลขที่อาจมีหน่วยกำหนดไว้ และกล่าวถึงมาเป็นลำดับ
เมื่อมองจากความเป็นจริง วัตถุต่าง ๆ ที่กลศาสตร์ดั้งเดิมกำหนดไว้ว่าวัตถุมีขนาดไม่เป็นศูนย์เสมอ (ซึ่งถ้าวัตถุที่มีขนาดเล็กมาก ๆ อย่างเช่น อิเล็กตรอน กลศาสตร์ควอนตัมจะอธิบายได้อย่างถูกต้องกว่ากลศาสตร์ดั้งเดิม) วัตถุที่มีขนาดไม่เป็นศูนย์จะมีความซับซ้อนในการศึกษามากกว่าอนุภาคจุดตามทฤษฎี เพราะวัตถุมีระดับความอิสระ (Degrees of freedom) ที่มาก อาทิ ลูกตะกร้อสามารถหมุนได้ขณะเคลื่อนที่หลังจากที่ถูกเดาะขึ้นไปบนอากาศ อย่างไรก็ตาม ผลลัพธ์สำหรับอนุภาคจุดสามารถใช้ในการศึกษาจำพวกวัตถุทั่วไปได้โดยสมมุติว่าเป็นวัตถุนั้น หรือสร้างอนุภาคจุดสมมุติหลาย ๆ จุดขึ้นมา ดังเช่นจุดศูนย์กลางมวลของวัตถุที่แสดงเป็นอนุภาคจุด
กลศาสตร์ดั้งเดิมใช้สามัญสำนึกเป็นแนวว่าสสารและแรงเกิดขึ้นและมีปฏิสัมพันธ์กันอย่างไร โดยตั้งสมมุติฐานว่าสสารและพลังงานมีความแน่นอน และมีคุณสมบัติที่รู้อยู่แล้ว ได้แก่ ตำแหน่งของวัตถุในปริภูมิ (Space) และความเร็วของวัตถุ อีกทั้งยังสามารถสมมุติว่ามีอิทธิพลโดยตรงกับสิ่งที่อยู่รอบวัตถุในขณะนั้นได้อีกด้วย (หรือเรียกอีกอย่างหนึ่งว่า Principle of locality)
หลักการของกลศาสตร์ดั้งเดิม > ตำแหน่งและอนุพันธ์ของตำแหน่ง

| --- | --- |
ตำแหน่ง: เมตร
ตำแห่งเชิงมุม/มุม: ไม่มีหน่วย (เรเดียน)
ความเร็ว: เมตร·วินาที−1
ความเร็วเชิงมุม: วินาที−1
ความเร่ง: เมตร·วินาที−2
ความเร่งเชิงมุม: วินาที−2
ความกระตุก (Jerk): เมตร·วินาที−3
"ความกระตุกเชิงมุม" (Angular jerk): วินาที−3
พลังงานจำเพาะ (Specific Energy): เมตร2·วินาที−2
อัตราการดูดซับ (Absorbed dose rate): เมตร2·วินาที−3
โมเมนต์ความเฉื่อย: กิโลกรัม·เมตร2
โมเมนตัม: กิโลกรัม·เมตร·วินาที−1
โมเมนตัมเชิงมุม: กิโลกรัม·เมตร2·วินาที−1
แรง: กิโลกรัม·เมตร·วินาที−2
ทอร์ก (Torque): กิโลกรัม·เมตร2·วินาที−2
พลังงาน: กิโลกรัม·เมตร2·วินาที−2
กำลัง: กิโลกรัม·เมตร2·วินาที−3
ความดัน และ ความหนาแน่นของพลังงาน: กิโลกรัม·เมตร−1·วินาที−2
แรงตึงผิว: กิโลกรัม·วินาที−2
ค่านิจสปริง (Spring constant): กิโลกรัม·วินาที−2
ความเข้มตกกระทบ (Irradiance)  และ ความเข้มของพลังงาน (Energy flux): กิโลกรัม·วินาที−3
ความหนืดจลน์ (Kinematic Viscosity): เมตร2·วินาที−1
ความหนืดพลวัต (Dynamic Viscosity): กิโลกรัม·เมตร−1·วินาที−1
ความหนาแน่น (ความหนาแน่นมวล): กิโลกรัม·เมตร−3
ความหนาแน่น (ความหนาแน่นน้ำหนัก): กิโลกรัม·เมตร−2·วินาที−2
ค่าความหนาแน่น (Number density): เมตร−3
การกระทำ (Action): กิโลกรัม·เมตร2·วินาที-1
ตำแหน่ง ของอนุภาคจุดได้ถูกกำหนดตามจุดอ้างอิงที่กำหนดได้เองในปริภูมิ เรียกว่า จุดกำเนิด (Origin) ซึ่งในปริภูมิ จะให้ตำแหน่งอยู่ในระบบพิกัด โดยในระบบพิกัดอย่างง่ายมักกำหนดตำแหน่งวัตถุ และมีลูกศรที่มีทิศทางเป็นเวกเตอร์ในกลศาสตร์ดั้งเดิม โดยเริ่มจากจุดกำเนิดลากไปยังตำแหน่งของวัตถุ เช่น ตำแหน่ง r อยู่ในฟังก์ชันของ t (เวลา) ในสัมพัทธภาพช่วงก่อนไอน์สไตน์ (หรือเป็นที่รู้จักในชื่อ สัมพัทธภาพกาลิเลโอ) เวลาเป็นสิ่งสัมบูรณ์ คือ เวลาที่สังเกตมีระยะเท่ากันหมดในทุกผู้สังเกต ยิ่งไปกว่าเวลาสัมบูรณ์ กลศาสตร์ดั้งเดิมยังให้โครงสร้างของปริภูมิมีลักษณะโครงสร้างเป็นเรขาคณิตยูคลิดอีกด้วย